دستونک
مہبلے بہُ مُش دمکاں وابے ءِ ملاراں بُو
بیا کہ سک تہار انت شپ ہَو چراگے داراں بو
بِل کہ ما پہ شوہاز ءَ دل وتی کُتہ تراول
تو بہ چَم وتی اہداں تو وتی گباراں بو
بے تو کئے بہ بیت زندگ بے تو چوں ٹَہیت امروز
بس چدا مہ رو ہچ جاه ، بس ہمے دیاراں بُو
زندگی ءِ رپتار ءَ مہپراں اڑیں سہتے
آزمان ءِ استاراں درساں کار داراں بُو
زند ءِ دُتک ءَ نادیں کْرام ءُ داب ءِ شاہیم ءَ
چندے واب تالاں کن چندے راز داراں بُو
بیت مُنیر یا مُرگے نالگاں مکن معنا
تو بِہ درپش آدینکاں تو وتی نگاراں بو
منیر مومن